b'\n_START_ARTICLE_\nKarel Starc\n_START_SECTION_\n\xc5\xbdivljenjepis\n_START_PARAGRAPH_\nStarc je na ljubljanski univerzi \xc5\xa1tudiral kemijo. Med drugo svetovno vojno je bil odpeljan na prisilno delo v avstrijski Leoben od tam je pobegnil na Dunaj in bil oktobra 1942 vpoklican v Wehrmacht. Bojeval se je v Rusiji, kjer je prebe\xc5\xbeal na rusko stran, od koder se je 1944 za njim izgubila sled.\n_START_SECTION_\nLiterarno delo\n_START_PARAGRAPH_\nStarc je prve pesmi objavljal \xc5\xbee pred vojno, najve\xc4\x8d pa je ustvarjal na Dunaju. Njegove predvsem liri\xc4\x8dno razmi\xc5\xa1ljajo\xc4\x8de pesmi so v posebnih vojnih okoli\xc5\xa1\xc4\x8dinah dobile usodnostne poteze. Posmrtno je leta 1995 iz\xc5\xa1la njegova zbirka pesmi Prezgodnje slovo (urednik F. Filipi\xc4\x8d)._NEWLINE_Iz dunajske dobe izpri\xc4\x8dani drami Preizkus s \xc4\x8dlovekom in Niti eden, ki bi bil mrtev. Za prvo delo rokopis ni ohranjen, v drugem delu pa avtor v poeti\xc4\x8dnem jeziku obravnava slabosti prevojne me\xc5\xa1\xc4\x8danske dru\xc5\xbebe.'